Ateena
Ateenan taajaan asuttuun kaupunkialueeseen voidaan lukea Suur-Ateenan lisäksi Suur-Pireus eli Pireuksen alueyksikön viisi kuntaa. Ne ovat Pireus, Keratsíni-Drapetsóna, Korydallós, Níkaia-Ágios Ioánnis Réntis ja Pérama. Näin laskettuna koko Ateenan suurkaupunkialueen väkiluku on 3 089 698.
Drapetsóna
Drapetsóna () on Kreikan kaupunki sekä samanniminen Keratsíni-Drapetsónan kunnan kunnallisyksikkö (Δημοτική Ενότητα Δραπετσώνας, "Dimotikí Enótita Drapetsónas") ja entinen itsenäinen kunta. Se sijaitsee Pireuksen alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 13 968 (vuonna 2011).